CELEX: 22014D0095
Language: fi
Date: 2014-05-16 00:00:00
Title: ETA:n sekakomitean päätös N:o 95/2014, annettu 16 päivänä toukokuuta 2014 , ETA-sopimuksen liitteen XIII (Liikenne) muuttamisesta

30.10.2014   
            
            
               FI
            
            
               Euroopan unionin virallinen lehti
            
            
               L 310/60
            
         ETA:n SEKAKOMITEAN PÄÄTÖS
   N:o 95/2014,
   annettu 16 päivänä toukokuuta 2014,
   ETA-sopimuksen liitteen XIII (Liikenne) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Siviili-ilmailun onnettomuuksien ja vaaratilanteiden tutkinnasta ja ehkäisemisestä ja direktiivin 94/56/EY kumoamisesta 20 päivänä lokakuuta 2010 annettu Euroopan parlamentin ja neuvoston asetus (EU) N:o 996/2010 (1) olisi otettava osaksi ETA-sopimusta.
            
         
               (2)
            
            
               Asetuksella (EU) N:o 996/2010 kumotaan neuvoston direktiivi 94/56/EY (2), joka on otettu osaksi ETA-sopimusta ja joka näin ollen olisi poistettava ETA-sopimuksesta.
            
         
               (3)
            
            
               Sen vuoksi ETA-sopimuksen liitettä XIII olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan ETA-sopimuksen liitteessä XIII oleva 66d kohta (neuvoston direktiivi 94/56/EY) seuraavasti:
   
      ”32010 R 0996: Euroopan parlamentin ja neuvoston asetus (EU) N:o 996/2010, annettu 20 päivänä lokakuuta 2010, siviili-ilmailun onnettomuuksien ja vaaratilanteiden tutkinnasta ja ehkäisemisestä ja direktiivin 94/56/EY kumoamisesta (EUVL L 295, 12.11.2010, s. 35).
      Tätä sopimusta sovellettaessa asetuksen säännöksiä koskee seuraava mukautus:
      Lisätään 18 artiklan 5 kohtaan ja 19 artiklan 1 kohtaan seuraava alakohta:
      
         ’Koska Liechtensteinilla ja Sveitsillä on yhteinen kansallinen tietokanta direktiivin 2003/42/EY mukaisesti, Liechtensteinin ilmoittamat tiedot tallennetaan samaan keskusrekisteriin Sveitsin ilmoittamien tietojen kanssa.’”
      
   
   2 artikla
   Asetuksen (EU) N:o 996/2010 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 17 päivänä toukokuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 16 päivänä toukokuuta 2014.
      
         
            ETA:n sekakomitean puolesta
         
         
            Puheenjohtaja
         
         Gianluca GRIPPA
      
   
   
      (1)  EUVL L 295, 12.11.2010, s. 35.
   
      (2)  EYVL L 319, 12.12.1994, s. 14.
   
      (3)  Valtiosäännön asettamista vaatimuksista on ilmoitettu.